( 93 ) 



de clie des eskeuins et sen respeus oii ; che que on en fera de 

 che des eskeuins sera estauli. 



En après il est estauli. que ie iehans quens de pontieu ne mi 

 hoir, ne li autre seigneur des terres qui sont assises dedens 

 abbeuile ne porront demander nule redeuaulete ou descoutu- 

 manche des bourgois ne ne crerront a mi ne a aucun des 

 segneurs sans wage fors que de leur propre uolonte se li tene- 

 mens nest tex. dont chiex qui le tient soit tenus a croire de 

 dette chertaine somme a sen segneur. 



Se aucuns a mi ou a autre poissant ou non poissant dedens le 

 uile ou dedens le banlieue ait forfait en dit ; il sen porra es- 

 purger dedens le uile. le quele cose se il nait uolut ou il ne ait 

 peuu faire; il lamendera par le iugement des eskeuins. et sil 

 mait meffait en fait ensement il lamendera par le iugement des 

 eskeuins se il en ait este conuaincus. 



Item il est estauli que se aucuns ait dit lui estre iure. et che 

 ne soit mie chertaine chose; il le porra prouuer par tesmoins. 



Item se aucune nouuele questions non iugie des tans cha en 

 arrière naisse entre iures soit ou dedens ou dehors par le iu- 

 gement des eskeuins sera déterminée, et que che qui ara este 



iuiries ne soit mis en oubli, il sera baillie a escrit autentike. 

 o 



A dechetes il est assauoir que quiconques ara diffame les es- 

 keuins de fausseté de iugement. se il ne les ait peuu loiaument 

 enuaincre ; il sera tenus paiier a chascun ix libres et une 

 maaille dor. 



Se aucuns par cas dauenture ou par enemiste deuant eue. ait 

 ochis sen iure. et de che il ait este conuencus se maison et toutes 

 les choses a le mansion dicele appartenans soient abatu. et se li 

 bourgois aront peuu trouuer le maufaiteeur de li fâchent 

 plaine iustiche. Et sil ait escape de leur mains et il ait requis 

 le merchi des eskeuins le terme de lan passe ; il li conuenra 

 primes requerre le merchi des parens. et sil ne lait peuu 

 trouuer : requise le merchi des eskeuins. il porra en ie uile en- 

 trer frankement. et paisiulement manoir en ichele. Et se 

 li enemi après che se soient meut contre lui. li eskeuins. feront 

 iustiche daus. tant comme de murdrisseur. 



